text: Tumult i varehus: Tre litauere anholdt
  31 august 2010 kl. 06.10
  Et tyveri i udviklede sig til røveri, da tre gerningsmænd i går aftes slog til i Vejle.
  Tre litauere var mandag aften på rov i Føtex ved Havnen i Vejle. Hvad der i første omgang var et tyveri af varer, tog hurtigt en ny drejning. 
  Butiksdetektiven i varehuset opdagede tyvenes færden og fulgte efter dem. 
  Den ene af gerningsmændene gjorde modstand og slog butiksdetektiven, hvorefter han væltede en kvinde i butikken omkuld. 
  De tre gerningsmænd blev kort efter anholdt af politiet. 
  Lokalpolitiet i Vejle arbejder nu videre med sagen.
  